Nada Miletić

**Nada Miletić** (12. maj 1925. Prijedor - 8. oktobar 2002. Sarajevo), arheolog i historičar umjetnosti. Rođena je u porodici prosvjetnih radnika. Srednju školu pohađala je u Skoplju i Čačku. Na Filozofskom fakultetu u Beogradu]], 1950. godine završila je historiju umjetnosti i arheologiju. Po završetku studija, zapošljava se u Zemaljskom muzeju Bosne i Hercegovine u Sarajevu gdje je radila do 1990. god. kada je penzionisana ka muzejski savjetnik. 
## Arheološka istraživanja
Za potrebe izrade Arheološkog leksikona Bosne i Hercegovine, učestvovala je u terenskoistraživačkom radu i na brojnim rekognosciranjima širom Bosne i Hercrgovine otkrila je i opisala nekoliko stotina novih arheoloških lokaliteta raznih epoha.  Istraživala je sistematski nekoliko najznačajnijih srednjovjekovnih nekropola u BiH: 
* Ranosrednjovjekovna nekropola Mihaljevići kod Sarajeva. U periodu od:  1954. do 1958. godine.
* Nekropola sa stečcima, Potoci kod Mostara, 1959. godine. 
* Ranosrednjovjekovna nekropola Rakovčani kod Prijedora. U periodu od:  1960. - 1964. i 1972. godine.
* Ranoslavenska nekropola Mahovljani kod Laktaša - Luke. U periodu od: 1969. - 1971. godine.
* Srednjovjekovna nekropola Buško blato (Livno) - Kraljičin nasip , Glavica i Bilo polje. U periodu od: 1969. i 1972. godine. 
* Ranosrednjovjekovna nekropola Bugojno - Čipuljići, lokalitet Grudine (srednjovjekovna nekropola sa kontinuitetom korištenja od antičkog doba. U periodu od: 1960., 1961., 1965., 1966., 1967., 1968., 1970. i 1971. godine. 
* Ranoslavensko gradišno naselje Mahovljani kod Laktaša, lokalitet Berek. U periodu od: 1973., 1974. i 1981. godine.  

## Radovi
Njeno glavno naučno područje bila je srednjovjekovne arheologije i srednjovjekovna umjetnost, od vremena seobe naroda i ranoslavenskog doba na području Bosne i Hercegovine. Proučavala je freske u crkvi u Mostaćama kod Trebinja, umjetnost u metalu (posebno nakit), ali je posebno značajan njen rad na proučavanju umjetnosti i fenomena stećaka kojima je posvetila višegodišnji terensko-istraživački rad. Prilikom izložbe *Umjetnost stećaka* (Beograd, Antverpen, Budimpešta, Pariz i dr.) , a zatim i na mnogim nacionalnim i međunarodnim kongresima, učestvovala je sa referatima i brojnim predavanjima, čime je bitno unaprijedila poznavanje rezultata jogoslavenske arheologije u svijetu. Nada Miletić sastavila je preko 2200 jedinica u raznim enciklopedijama i leksikonima.
* Slovenska nekropola u Gomjenici kod Prijedora / Nada Miletić, 1967. (knjiga) 
* Izvještaj o iskopavanjima srednjovekovnih nekropola u Buškom blatu / Nada Miletić, Glasnik Zemaljskog muzeja Bosne i Hercegovine u Sarajevu, nova serija, sveska 37, arheolologija (1982), str. 123-165. (Članak) 
* Ranosrednjovjekovne keramičke posude iz Vrbe kod Glamoča / Nada Miletić, Glasnik Zemaljskog muzeja Bosne i Hercegovine u Sarajevu, nova serija, sveska 35, 36, arheolologija (1980, 1981), str. 213-224. (Članak) 
* Ranosrednjovjekovna nekropola u Koritima kod Duvna / Nada Miletić, Glasnik Zemaljskog muzeja Bosne i Hercegovine u Sarajevu, nova serija, sveska 33, arheolologija (1978), str. 141-204. (Članak) 
* Ranosrednjovekovna nekropola u Rakovčanima kod Prijedora / Nada Miletić, Glasnik zemaljskog muzeja u Sarajevu, nova serija, sveska 25, arheologija (1970), str. 119-177. (Članak) 
* Slovenska nekropola u Gomjenici kod Prijedora / Nada Miletić, Glasnik zemaljskog muzeja u Sarajevu, nova serija, sveska 21-22, arheologija (1966, 1967), str. 81-154. (Članak) 
* Izvještaj o zaštitnom iskopavanju u Potocima kod Mostara / Nada Miletić, Glasnik zemaljskog muzeja u Sarajevu, nova serija, sveska 17, arheologija (1962), str. 153-157. (Članak)
* Nekropola u selu Mihaljevićima kod Rajlovca
* Umjetnost stećaka
*Stećci
*Rani srednji vijek - Kulturna istorija Bosne i Hercegovine od najstarijih vremena do početka turske vladavine
*Rani srednji vijek - Arheološki leksikon
* Nakit u Bosni i Hercegovini
 
Odlikovana je Ordenom rada sa srebrnim vijencem 1973. i Ordenom Zasluga za narod sa srebrnom zvijezdom, 1989. godine.
## Literatura
* Đuro Basler, Miletić Nada, “Likovna enciklopedija Jugoslavije, 2 (K-Ren)”, Zagreb 1987, 333.
* Borivoj Čović, Miletić Nada, AL BiH, Tom I, Sarajevo 1988, 108.
* Lidija Fekeža, Doajen bh. arheologije (In memoriam: Nada Miletić), Oslobođenje 59/19994, Sarajevo 13.10. 2002, 20.
* Lidija Fekeža, In memoriam: Nada Miletić, Godišnjak Centra za balkanološka ispitivanja ANU BiH XXXIV/32, Sarajevo 2005, 309-310.

## Reference